Държавен вестник, бр. 20, 2022 г., стр. 39

БРОЙ  20	
Д Ъ Р Ж А В Е Н  В Е С Т Н И К 	
СТР.  39  
50 
 
Глава 14 
Защита на персонала 
14.1 Защитна екипировка 
14.1.1 За защита на членовете на екипажа, които извършват операции по товарене и 
разтоварване, корабът трябва да разполага на борда с подходящо защитна екипировка, 
състояща се от големи престилки, специални ръкавици с дълги ръкави, подходящи обувки, 
предпазни очила от химически устойчив материал и плътно прилепващи очила или 
предпазни шлемове за лице или и двете. Защитното облекло и екипировка трябва да 
покриват цялата кожа, така че нито една част от тялото да не е незащитена. 
14.1.2 Работните дрехи и предпазните средства трябва да се съхраняват на леснодостъпни 
места и в специални шкафчета. Такова оборудване не се съхранява в жилищните 
помещения, с изключение на ново, неизползвано оборудване и екипировка, което не е 
използвано след извършване на цялостен процес на почистване. Въпреки това, 
администрацията може да одобри стаи за съхранение за такова оборудване в жилищните 
помещения, ако са подходящо отделени от жилищните помещения, като например кабини, 
коридори, трапезарии, бани и др. 
14.1.3 При всяка операция която може да доведе до опасност за персонала, .трябва да се 
използват предпазни средства,  
14.2 Предпазна екипировка 
14.2.1 Корабите, превозващи товари, за които 15.12, 15.12.1 или 15.12.3 са изброени в 
колона О в таблицата на глава 17, трябва да имат на борда достатъчно, но не по-малко от 
три пълни комплекта предпазни средства, всеки от които позволява на персонала да влиза в 
отделение, напълнено с газ, и да извършва работа там в продължение на най-малко 20 
минути. Това оборудване трябва да бъде в допълнение към това, което се изисква съгласно 
правило II-2/10.10 на SOLAS. 
14.2.2 Един пълен комплект предпазни средства трябва да се състои от: 
.1 един самостоятелен кислороден апарат (не използващ съхраняван кислород); 
.2 защитно облекло, ботуши, ръкавици и защитни очила; 
.3 огнеупорно спасително въже с колан, устойчив на превозваните товари; и 
.4 лампа, устойчива на експлозия. 
14.2.3 За предпазната екипировка, изисквана по точка 14.2.1, всички кораби трябва да носят: 
.1 един комплект напълно заредени резервни бутилки за въздух за всеки дихателен апарат; 
.2 специален въздушен компресор, подходящ за подаване на въздух с високо налягане с 
необходимата чистота; 
.3 колектор за зареждане, който може да обслужи достатъчен брой резервни бутилки въздух 
за дихателния апарат; или
51 
 
 
 
 
.4 напълно заредени бутилки с въздух с общ капацитет на свободния въздух най-малко 
6,000 l за всеки кислороден апарат на борда, в допълнение към изискванията на правило II-
2/10.10 на SOLAS. 
14.2.4 Залата за товарни помпи на корабите, превозващи товари, които са предмет на 
изискванията на точка 15.18, или товари, за които в колона k от таблицата на глава 17 се 
изисква оборудване за откриване на токсични изпарения, но не е налично, трябва имат в 
наличност или: 
.1 система с тръбопроводи с ниско налягане с връзки за маркучи, подходяща за използване с 
дихателния апарат, изискван съгласно 14.2.1. Тази система трябва да осигурява достатъчен 
капацитет за въздух под високо налягане, който да осигурява, чрез устройства за намаляване 
на налягането, достатъчно въздух с ниско налягане, за да позволи на двама мъже да работят 
в  пространство изложено на опасност от обгазяване, в продължение на най-малко 1 часа, 
без да използват бутилките с въздух на дихателния апарат. Трябва да бъдат осигурени 
средства за презареждане на стационарните бутилки с въздух и на бутилките с въздух на 
дихателния апарат от специален въздушен компресор, подходящ за подаване на въздух с 
високо налягане с необходимата чистота; или 
.2 равно количество резервен бутилиран въздух вместо въздушната линия с ниско налягане. 
14.2.5 най-малко един комплект предпазна екипировка, както се изисква от 14.2.2 г., трябва 
да се съхранява в подходящо ясно обозначено шкафче на леснодостъпно място, в близост до 
товарната помпа. Другите комплекти предпазна екипировка се съхраняват също на 
подходящи, ясно обозначени и лесно достъпни места. 
14.2.6 Апаратурата за дишане се проверява най-малко веднъж месечно от отговорен 
служител и проверката се записва в корабния дневник. Оборудването се проверява и 
изпитва от експерт най-малко веднъж годишно. 
14.3 Аварийно оборудване 
14.3.1 Корабите, превозващи товари, за които в колона n на глава 17 е отбелязано „да“  , се 
подсигуряват с подходящи средства за дихателна и зрителна защита, достатъчни за всяко 
лице на борда, при аварийно напускане, при условие че: 
.1 дихателната защита от филтърен тип е неприемлива; 
.2 автономните дихателни апарати трябва да имат най-малко 15 min продължителност на 
експлоатация; 
.3 за целите на противопожарната или товаро-разтоварната дейност не се използва 
дихателната защита при аварийна евакуация и затова тя трябва да бъде обозначена, че е 
такава. 
14.3.2 Корабът трябва да разполага на борда с медицинско оборудване за оказване на първа 
помощ, включително с оборудване за кислородна реанимация и антидоти при превоз на 
товари, въз основа на насоките, разработени от Организацията. 
14.3.3 Носилка, която е подходяща за пренос на ранено лице от помещения като залите за 
товарни помпи, се поставя на леснодостъпно място. 
14.3.4 На палубата трябва да има достатъчно маркирани душове за обеззаразяване и миене 
на очите, на подходящи места. Душовете и мивките за хигиена трябва да могат да се 
използват при всякакви условия на околната среда.